इस मतदान केन्द्र पर बूथ संख्या 232, 233 व 234 पर कुल मिलाकर मतदाताओं की संख्या 3542 थी लेकिन यहां पर सबसे ज्यादा बुजुर्ग मतदाता मतदान करने के लिए पहुंचे. यहां 90 वर्षीय बुजुर्ग बचई लाल यादव अपने पोते राम किशन के साथ पहुंचे तो मतदान के लिए पहले से ही बूथ संख्या 232 पर आधा दर्जन बुजुर्ग लाठियों के सहारे धूप में खड़े थे. दोपहर सवा एक बजे तक तीनों बूथ पर कुल 3542 मतदाताओं में से 906 मतदाता अपने मत का प्रयोग कर चुके थे.